एंडियन सभ्यता

एंडियन सभ्यता दक्षिण अमेरिकी के विभिन्न स्थानीय लोगों की सभ्यतायें थीं। वे दक्षिणी कोलंबिया से लेकर इक्वाडोर और पेरू तक, तटीय पेरू के रेगिस्तानों से लेकर उत्तरी चिली और उत्तर-पश्चिम अर्जेंटीना तक तथा ऐन्डीज़ पर्वत शृंखला के नीचे 4,000 किमी (2,500 मील) तक फैले हुए थे।

उद्भव
पुरातत्वविदों का मानना है कि एंडियन सभ्यता सबसे पहले प्रशांत महासागर के संकीर्ण तटीय मैदान पर विकसित हुईं। तटीय पेरू की कैराल या नोर्टे चिको सभ्यता अमेरिका की सबसे पुरानी ज्ञात सभ्यता है जिसका इतिहास 3500 ईसा पूर्व का है। एंडियन सभ्यता विश्व की कम से कम पांच सभ्यताओं में से एक हैं जिन्हें विद्वानों द्वारा प्राचीन माना जाता है। प्राचीन सभ्यता की अवधारणा से तात्पर्य ऐसी सभ्यता से है जो बाह्य प्रभावों से स्वतंत्र रूप से विकसित हुई है तथा अन्य सभ्यताओं से व्युत्पन्न नहीं है।अप्टन, गैरी और वॉन हेगन, एड्रियाना (2015), इनसाइक्लोपीडिया ऑफ द इंकास, न्यूयॉर्क: रोवमैन और लिटिलफील्ड, पृष्ठ 2. .
भौगोलिक महत्व
ऊंचे पहाड़ों और अति शुष्क रेगिस्तान की गंभीर पर्यावरणीय चुनौतियों के बावजूद एंडियन सभ्यता ने विभिन्न प्रकार की फसलों को उगाया जिनमें आलू, मिर्च, मूंगफली, कसावा, चॉकलेट और कोका आदि में से कुछ का महत्व दुनिया भर में है। एंडियन सभ्यता स्मारकीय वास्तुकला, विस्तृत सड़क प्रणाली और कपड़ा बुनाई तथा समाज द्वारा निर्मित अनेक अनूठी विशेषताओं के लिए उल्लेखनीय थीं। स्पेनिश शासन ने एंडियन सभ्यता के कई तत्वों को समाप्त कर दिया या बदल दिया जिससे धर्म और वास्तुकला पर विशेष रूप से प्रभाव पड़ा।
इन्हें भी देखें
अर्जेंटीना का इतिहास
कैरल–सुपे सभ्यता

सन्दर्भ

श्रेणी:सभ्यता
श्रेणी:प्राचीन इतिहास